CELEX: 32021R1786
Language: hr
Date: 2021-10-08 00:00:00
Title: Provedbena uredba Komisije (EU) 2021/1786 оd 8. listopada 2021. o ispravku Provedbene uredbe (EU) 2021/78 u pogledu odstupanja od Provedbene uredbe (EU) 2016/1150 predviđenog u Provedbenoj uredbi (EU) 2020/600 u odnosu na izmjene nacionalnih programa potpore u sektoru vina

11.10.2021   
               
               
                  HR
               
               
                  Službeni list Europske unije
               
               
                  L 359/100
               
            
         PROVEDBENA UREDBA KOMISIJE (EU) 2021/1786
         оd 8. listopada 2021.
         o ispravku Provedbene uredbe (EU) 2021/78 u pogledu odstupanja od Provedbene uredbe (EU) 2016/1150 predviđenog u Provedbenoj uredbi (EU) 2020/600 u odnosu na izmjene nacionalnih programa potpore u sektoru vina
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 54. točku (a),
         budući da:
         
                     (1)
                  
                  
                     Provedbenom uredbom Komisije (EU) 2020/600 (2) uveden je niz odstupanja od postojećih pravila, među ostalim za sektor vina, kako bi se subjektima u tom sektoru pomoglo da se lakše nose s posljedicama pandemije bolesti COVID-19. Konkretno, njome je državama članicama dopušteno privremeno odstupanje od članka 2. stavka 1. Provedbene uredbe Komisije (EU) 2016/1150 (3) da bi u svoje nacionalne programe potpore u sektoru vina mogle unijeti izmjene povezane s mjerama iz članka 45. stavka 1. točke (a) i članaka od 46. do 52. Uredbe (EU) br. 1308/2013 kad god je to potrebno.
                  
               
                     (2)
                  
                  
                     Tom se fleksibilnošću državama članicama željelo omogućiti da brzo reagiraju na izvanredne okolnosti uzrokovane pandemijom bolesti COVID-19 i izmijene svoje nacionalne programe potpore čim to budu smatrale potrebnim. Temeljni razlog za to bila je potreba da se državama članicama omogući da češće prilagođavaju već postojeće mjere, ali i da, kako je navedeno u uvodnoj izjavi 6. Provedbene uredbe (EU) 2020/600, dodatne mjere u svoje nacionalne programe potpore uvrste odmah nakon stupanja na snagu te uredbe umjesto da čekaju sljedeći rok za podnošenje izmjena.
                  
               
                     (3)
                  
                  
                     Osim mjera iz članka 45. stavka 1. točke (a) i članaka od 46. do 52. Uredbe (EU) br. 1308/2013, državama članicama pružena je mogućnost da u svoje nacionalne programe potpore uvrste izvanredne privremene mjere „destilacija vina u kriznim slučajevima” i „potpore za krizno skladištenje vina”, kako je navedeno u članku 3. odnosno članku 4. Delegirane uredbe Komisije (EU) 2020/592 (4). Međutim, zbog nenamjernog propusta te dvije izvanredne mjere nisu izričito navedene među mjerama iz članka 2. stavka 1. Provedbene uredbe (EU) 2020/600.
                  
               
                     (4)
                  
                  
                     Iz članka 3. stavka 9. i članka 4. stavka 8. Delegirane uredbe (EU) 2020/592 jasno je da se članak 2. Provedbene uredbe (EU) 2016/1150 primjenjuje mutatis mutandis na mjere „destilacija vina u kriznim slučajevima” i „potpora za krizno skladištenje vina”. Cilj je tih odredbi osigurati što veću usklađenost izvanrednih mjera s pravilima koja se primjenjuju na mjere predviđene Uredbom (EU) br. 1308/2013. Međutim, člankom 2. stavkom 1. Provedbene uredbe (EU) 2020/600 privremeno se odstupa od članka 2. stavka 1. Provedbene uredbe (EU) 2016/1150 tako što se državama članicama dopušta da u svoje nacionalne programe potpore uvrste mjere ili ih izmijene kad god je to potrebno. Kako bi se osiguralo da se izvanredne mjere provode na isti način kao i sve druge postojeće mjere potpore, članak 2. stavak 1. Provedbene uredbe (EU) 2020/600 primjenjuje se i na „destilaciju vina u kriznim slučajevima” i „potporu za krizno skladištenje vina”.
                  
               
                     (5)
                  
                  
                     Nadalje, potrebno je naglasiti da bi zadržavanje „destilacije vina u kriznim slučajevima” i „potpore za krizno skladištenje vina” izvan područja primjene članka 2. stavka 1. Provedbene uredbe (EU) 2020/600 bilo protivno osnovnoj svrsi tih mjera, a to je pružanje hitne pomoći tržištu vina u kriznim vremenima. Sprečavanje država članica da u svoje nacionalne programe potpore uvedu izmjene posebno za te dvije mjere, iako je to istodobno dopušteno za sve druge mjere, bilo bi u suprotnosti s jasnom namjerom da se državama članicama omogući provedba tih mjera čim prije i onoliko često koliko je to potrebno.
                  
               
                     (6)
                  
                  
                     Zbog toga se Provedbenom uredbom Komisije (EU) 2021/1785 (5) ispravlja članak 2. stavak 1. Provedbene uredbe (EU) 2020/600 tako što se u njega uvrštava izričito upućivanje na izvanredne mjere iz članaka 3. i 4. Delegirane uredbe (EU) 2020/592 s učinkom od 4. svibnja 2020.
                  
               
                     (7)
                  
                  
                     Međutim, Provedbenom uredbom Komisije (EU) 2021/78 (6) primjena mjera uvedenih Provedbenom uredbom (EU) 2020/600 produljena je na razdoblje financijske godine 2021. tako što je zamijenjen članak 2. stavak 1. te uredbe. Ni u toj se odredbi ne upućuje na izvanredne mjere iz članaka 3. i 4. Delegirane uredbe (EU) 2020/592. Stoga je primjereno ispraviti i tu odredbu.
                  
               
                     (8)
                  
                  
                     Provedbenu uredbu (EU) 2021/78 trebalo bi stoga na odgovarajući način ispraviti.
                  
               
                     (9)
                  
                  
                     Kako bi se izbjeglo kažnjavanje država članica koje su u financijskoj godini 2021. u svoje nacionalne programe potpore unijele izmjene povezane s izvanrednim mjerama iz članaka 3. i 4. Delegirane uredbe (EU) 2020/592, ova bi se Uredba trebala primjenjivati retroaktivno od datuma početka primjene relevantne izmjene uvedene Provedbenom uredbom (EU) 2021/78.
                  
               
                     (10)
                  
                  
                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Ispravak Provedbene uredbe (EU) 2021/78
            U članku 1. točki 1. Provedbene uredbe (EU) 2021/78 tekst koji zamjenjuje članak 2. stavak 1. Provedbene uredbe (EU) 2020/600 zamjenjuje se sljedećim:
            
               
                  „1.   Odstupajući od članka 2. stavka 1. Provedbene uredbe (EU) 2016/1150, države članice mogu u svoje nacionalne programe potpore u sektoru vina iz članka 41. stavka 5. Uredbe (EU) br. 1308/2013 unijeti izmjene povezane s mjerama iz članka 45. stavka 1. točke (a) i članaka od 46. do 52. Uredbe (EU) br. 1308/2013 te članaka 3. i 4. Delegirane uredbe Komisije (EU) 2020/592 (*1) kad god je to potrebno tijekom financijskih godina 2020. i 2021., ali ne kasnije od 15. listopada 2021.
               
            
         
         
            Članak 2.
            Stupanje na snagu i primjena
            Ova Uredba stupa na snagu na dan objave u Službenom listu Europske unije.
            Primjenjuje se od 16. listopada 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena uredba Komisije (EU) 2020/600 оd 30. travnja 2020. o odstupanju od Provedbene uredbe (EU) 2017/892, Provedbene uredbe (EU) 2016/1150, Provedbene uredbe (EU) br. 615/2014, Provedbene uredbe (EU) 2015/1368 i Provedbene uredbe (EU) 2017/39 u pogledu određenih mjera za suzbijanje krize uzrokovane pandemijom bolesti COVID-19 (SL L 140, 4.5.2020., str. 40.).
         
            (3)  Provedbena uredba Komisije (EU) 2016/1150 od 15. travnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu nacionalnih programa potpore u sektoru vina (SL L 190, 15.7.2016., str. 23.).
         
            (4)  Delegirana uredba Komisije (EU) 2020/592 оd 30. travnja 2020. o privremenim izvanrednim mjerama kojima se odstupa od određenih odredaba Uredbe (EU) br. 1308/2013 Europskog parlamenta i Vijeća radi odgovora na tržišne poremećaje u sektoru voća i povrća i sektoru vina koji su uzrokovani pandemijom bolesti COVID-19 i s njome povezanim mjerama (SL L 140, 4.5.2020., str. 6.).
         
            (5)  Provedbena uredba Komisije (EU) 2021/1785 оd 8. listopada 2021. o ispravku Provedbene uredbe (EU) 2020/600 u pogledu odstupanja od Provedbene uredbe (EU) 2016/1150 u odnosu na izmjene nacionalnih programa potpore u sektoru vina (vidjeti stranicu 98. ovog Službenog lista).
         
            (6)  Provedbena uredba Komisije (EU) 2021/78 оd 27. siječnja 2021. o izmjeni Provedbene uredbe (EU) 2020/600 o odstupanju od Provedbene uredbe (EU) 2017/892, Provedbene uredbe (EU) 2016/1150, Provedbene uredbe (EU) br. 615/2014, Provedbene uredbe (EU) 2015/1368 i Provedbene uredbe (EU) 2017/39 u pogledu određenih mjera za suzbijanje krize uzrokovane pandemijom bolesti COVID-19 (SL L 29, 28.1.2021., str. 5.).